"KOLASIB DISTRICT LEVEL IMPLEMENTING COMMITTEE ON MISSION SHAKTI THUKHAWM, KUM 2024-25 CHHUNG A HMALAK DAN TUR AN REL","773/2024-2025 Kolasib dated 12th June 2024: Vawiin chawhma khan DC Conference Hall, Kolasibah Women & Child Development kaltlang a hmeichhiate sahimna leh an dinhmun chawikan zel a nih theih nana Mission Shakti hnuai a hmalak dan tur relin District Level Implementing Committee on Mission Shakti chuan thutkhawmna an nei a. Pu John LT Sanga, Deputy Commissioner chuan thutkhawmna hi kaihruaiin Pi Lalthlengkimi, Child Develoment Project Officer chuan Mission Shakti hnuai a hmachhawp hrang hrang sawi zauna hun a hmang a ni. Vawiin thutkhawmna ah hian District Office hrang hrangte nen tangkawp a hmeichhiate dinhmun chawikanna kawng a thiamthil an neih theih nan ‘Skill Development Training’ kalpui dan tur te, sum peipun leh vawn dan felfai nei tur a ‘Financial Literacy Program’ buatsaih dan tur leh tunlai khawvel changkanna ina a ken tel thiamna hrang hrang tangkai tak a an hman ve theih nan ‘Digital Literacy Program’ kalpui dan tur te rel a ni a. Hriselna kawng a hmeichhia ten hma an sawn zel theih nan ‘Awareness on Sexual Reproductive Health and Menstrul Hygiene’ leh ‘Mental Health Program’ buatsaih dan tur te, hmeichhiate sahimna tur a dan siam hrang hrang inzirtirna atan a ‘Legal Awareness Program’ kalpui dan tur leh Pradhan Mantri Matru Vandana Yojana chungchang inhrilhhriatna hun neih dan tur te rel a ni. Pi Zonunpuii, Specialist in Financial Literacy chuan Kolasib district hnuai a Women & Child Development hnuai a hmalakna hrang hrang tarlanna hun neiin hmeichhe dinhmun tleu palh ten lei rem rap tur a insiamthatna hun leh hmun tha an neih theih nan One Stop Centre leh Shakti Sadan buatsaih a nih thu te, hmeichhia harsatna tawk ten engtik lai pawh a tanpuina an dawn theih nan Women Helpline ruahman a nih dan te ngaihthlak a ni a. Kumin January atang a May thleng khan PMMVY hnuai a hmathatna dawng mi 195 an awm tawh thu tarlan niin hmeichhiate sahimna turin khawtlang hruaitute nen veng tin ah ‘Community Watch Group’ din tur a hmalak mek a nih thu ngaihthlak a ni bawk. District Level Implementating Committee of Mission Shakti thutkhawmna ah hian Addl. DC, Dy. CMO, District Education Officer, District Information & Public Relations Officer, District Local Administration Officer, SDPO, District Industries Officer, Branch Manager, MRB leh Women & Child Development Office-a thawktute an tel a ni. Attachment Loading attachment...",Dated: 12 th Jun 24 2:48 PM,https://dipr.mizoram.gov.in/post/kolasib-district-level-implementing-committee-on-mission-shakti-thukhawm-kum-2024-25-chhung-a-hmalak-dan-tur-an-rel